સુતેલા પરિવાર પર ફર્યા કારના પૈડા, 1નું મોત 3 ઘાયલ : Ahmedabad Gujarati news
આરોપીની ઘરપકડ બાદ કાર રેસીંગ અંગેનું તથ્ય બહાર આ શકે છે.
અમદાવાદમાં શિવરંજની વીમા નગર પાસે સોમવારે મોડી રાતે 12:46 કલાકે હિટ એન્ડ રનની ઘટના બની છે. જેમાં કાર ચાલકે ઝૂંપડા બહાર સૂતેલા શ્રમજીવી પરિવાર અડફેટે લીધો હતો. ગંભીર અકસ્માતમાં એક મહિલાનું મોત થયુ હતુ જ્યારે ત્રણ ગંભીર રીતે ઘાયલ થયા હતા. ઇજાગ્રસ્તોમાંથી બે બાળકોને સારવાર માટે શેલ્ટર હોમ મોકલી દેવામાં આવ્યા છે, જ્યારે અન્ય એક વ્યક્તિ સોલા સિવિલ હૉસ્પિટલમાં સારવાર હેઠળ છે.
મોડી રાત્રે થયેલા અકસ્માતમાં કાર ચાલક સહિતના સવાર લોકો કાર ઘટના સ્થળે જ મૂકીને ફરાર થઈ ગયા હતા. અકસ્માતની આ ઘટનામાં 3 લોકો ગંભીર રીતે ઘાયલ થયાં છે અને એક વ્યક્તિનું ઘટના સ્થળે જ કમકમાટી ભર્યુ મોત નિપજ્યું હતુ. ઘટનાની જાણ થતા જ શહેરના એન. ડિવિઝન પોલીસ દ્વારા ગુનો નોંધી ફરાર લોકોની તપાસ હાથ ધરી છે. સમગ્ર ઘટના સી.સી.ટી.વી. કેમેરામાં પણ કેદ થઇ છે.
હિટ એન્ડ રનની આ ઘટનામાં શહેર ટ્રાફિક પોલીસે મિડીયાને જણાવ્યું હતું કે કાર ચાલક આરોપીની ઓળખ કરી લેવામાં આવી છે. આરોપીની ઘરપકડ બાદ કાર રેસીંગ અંગેનું તથ્ય બહાર આવી શકે છે. મળતી વિગતો અનુસાર આ કાર શૈલેષ શાહ નામે રજીસ્ટર થયેલ છે.
અકસ્માત સમયના સી.સી.ટી.વી. ફૂટેજ સામે આવતા બનાવનો સમય 12:46 હોવાનું મનાઈ રહ્યો છે. મળતી વિગતો પ્રમાણે રેસીંગની ઘટના પણ બહાર આવી શકે તેમ છે. મળતી માહિતી પ્રમાણે પીડિત લોકો જમવાનું બનાવી રહ્યા હતા તેમજ અમુક લોકો ઊંઘી રહ્યા હતા.